Жаңа оқу жылында 4 апталық жазғы мектеп ұйымдастырылады – Білім министрі
DATE: 10:31, 11 Тамыз 2021 | GMT +5
TITLE: Жаңа оқу жылында 4 апталық жазғы мектеп ұйымдастырылады – Білім министрі
URL: https://kaz.inform.kz/news/zhana-oku-zhylynda-4-aptalyk-zhazgy-mektep-uyymdastyrylady-bilim-ministri_a3822520/
META: DATE: 10:31, 11 Тамыз 2021 | GMT +5
TOTAL WORDS: 90
AUTHOR(S):
TEXT: «Жаңа оқу жылына дайындық жоспарға сәйкес жүргізілуде. Оқу жылы дәстүрлі түрде 1 қыркүйекте басталады және 34 аптаны қамтиды. Сонымен қатар тағы 4 апта жазғы мектепті ұйымдастыру жоспарланды. Мектептер желісі жаңа мектептердің ашылуына байланысты өсті. Соның ішінде мемлекеттік мектептермен қатар, жекеменшік мектептердің де санының артқанын айтқан жөн», - деді Асхат Аймағамбетов. Министрдің дерегінше, мектептерде 3 млн 600 мыңға жуық бала білім алатын болады. «Колледждер контингенті - 470 мың, университет студенттерінің саны 650 мың адам. Жаңа оқу жылының басталуы туралы бұйрық және арнайы дайындалған әдістемелік нұсқаулық бекітіліп, аймақтарға жіберілді», - деді ол
